
Grozījumi Privāto pensiju fondu likumā
Izdarīt Privāto pensiju fondu likumā (Latvijas Vēstnesis, 2019, 259.A nr.; 2021, 193. nr.; 2022, 204. nr.; 2024, 193. nr.; 2025, 188. nr.) šādus grozījumus:
1. Papildināt 35. pantu ar otro, trešo, ceturto, piekto, sesto un septīto daļu šādā redakcijā:
“(2) Pensiju fonds publisko savā tīmekļvietnē vai arī izvēlas informācijas publiskošanai citu piemērotu informācijas nesēju un vietu, un vienlaikus iesniedz Latvijas Bankā šā likuma 21. panta 11. daļā, 27. panta pirmajā daļā, 29. panta sestajā daļā un 36. panta pirmajā daļā minēto informāciju.
(3) Latvijas Banka ir uzskatāma par informācijas vākšanas struktūru Eiropas Parlamenta un Padomes 2023. gada 13. decembra regulas (ES) Nr. 2023/2859, ar ko izveido Eiropas vienoto piekļuves punktu, kurš nodrošina centralizētu piekļuvi publiski pieejamai informācijai saistībā ar finanšu pakalpojumiem, kapitāla tirgiem un ilgtspēju (turpmāk – Regula Nr. 2023/2859) 2. panta 2. punkta izpratnē.
(4) Latvijas Banka nodrošina šā likuma 21. panta 11. daļā, 27. panta pirmajā daļā, 29. panta sestajā daļā, 36. panta pirmajā daļā un 41. panta astotajā un devītajā daļā minētās informācijas nodošanu Eiropas vienotajam piekļuves punktam.
(5) Šā likuma 27. panta pirmajā daļā un 36. panta pirmajā daļā minēto informāciju Latvijas Bankai iesniedz Regulas Nr. 2023/2859 2. panta 3. vai 4. punktā noteiktajā formātā. Informācija satur Regulas Nr. 2023/2859 7. panta 4. punkta “b”, “c” un “d” minēto informāciju, tai skaitā  sabiedrības nosaukumu un norādi, vai informācija satur fiziskas personas datus.
(6) Šā likuma 21. panta 11. daļā un 29. panta sestajā daļā minēto informāciju Eiropas vienotajam piekļuves punktam sniedz Regulas Nr. 2023/2859 2. panta 3. vai 4. punktā noteiktajā formātā. Informācija satur Regulas Nr. 2023/2859 7. panta 4. punkta "b", "c", "d" un "e" apakšpunktā minēto informāciju, tai skaitā institucionālo investoru vai aktīvu pārvaldītāju nosaukumu un norādi, vai informācija satur fiziskās personas datus.
(7) Šā likuma 41. panta  astotajā un devītajā daļā minēto informāciju Eiropas vienotajam piekļuves punktam sniedz Regulas Nr. 2023/2859 2. panta 3. punktā noteiktajā formātā. Informācija satur Regulas Nr. 2023/2859 7. panta 4. punkta “b” un “c” minēto informāciju, tai skaitā visu to personas vārdus, kurām piemērots administratīvais sods vai cits pasākums, un norādi, vai informācija satur fiziskas personas datus.”.
2. Papildināt Pārejas noteikumus ar 14. punktu šādā redakcijā:
“14. Šā likuma 35. panta otro, trešo, ceturto, piekto, sesto un septīto daļu piemēro, sākot ar  2030. gada 10. janvāri.”.
3. Papildināt informatīvo atsauci uz Eiropas Savienības direktīvām ar 11. punktu šādā redakcijā:
Eiropas Parlamenta un Padomes 2023. gada 13. decembra direktīvas (ES) 2023/2864, ar ko attiecībā uz Eiropas vienotā piekļuves punkta izveidi un darbību groza konkrētas direktīvas.”.
Likums stājas spēkā nākamajā dienā pēc tā izsludināšanas.

